open-index/open-wikipedia-markdown huggingface dataset:
Hyundai i30

**Hyundai i30** on Hyundain vuodesta 2007 lähtien valmistama alemman keskiluokan automalli, joka korvasi Euroopan markkinoilla Hyundai Elantran. Mallin valmistus Euroopan ulkopuolisille markkina-alueille kuitenkin jatkui.

## Hyundai i30 FD (2007–2012)

Ensimmäisen sukupolven i30 esiteltiin hatchback-korisena Geneven autonäyttelyssä keväällä 2007. Malli kehitettiin Hyundain eurooppalaisessa suunnittelukeskuksessa Rüsselsheimissa, ja se jakaa pohjalevynsä sekä suurimman osan tekniikastaan sisarmallinsa Kia cee’din kanssa. Hieman myöhemmin markkinoille tuli myös farmarimalli i30cW, jota myytiin Yhdysvalloissa ja Kanadassa nimellä **Hyundai Elantra Touring**.

Vuoden 2008 Euro NCAP -kolaritestistä i30 sai tulokseksi täydet viisi tähteä.

Kesällä 2010 malli sai uudenmalliset puskurit ja aiempaa suuremman etusäleikön. 

## Hyundai i30 GD (2011–2017)

Toisen sukupolven i30 esiteltiin Frankfurtin autonäyttelyssä syksyllä 2011. Se oli edeltäjänsä tavoin kehitetty Rüsselsheimissa. Yhdysvalloissa ja Kanadassa mallia myytiin nimellä **Hyundai Elantra GT**. 

Vuoden 2012 Euro NCAP -kolaritestistä i30 sai tulokseksi täydet viisi tähteä. 

Farmarimallin ensiesittely oli Geneven autonäyttelyssä keväällä 2012. Samana syksynä esiteltiin Pariisin autonäyttelyssä kokonaan uutena korimallina myös kolmiovinen hatchback. Se erottui viisiovisesta erilaisella keulailmeellään. 

Geneven autonäyttelyssä keväällä 2015 esiteltiin kasvojenkohotuksen kokenut i30, joka sai muun muassa uudenmallisen etusäleikön. Aiempi kuusivaihteinen automaattivaihteisto korvattiin seitsemänvaihteisella kaksoiskytkinvaihteistolla. 

## Hyundai i30 PD (2016–)

Kolmannen sukupolven i30 esiteltiin Pariisin autonäyttelyssä syksyllä 2016 viisiovisena hatchbackina. Farmarimallin ensiesittely oli Geneven autonäyttelyssä seuraavana keväänä. Täysin uusi korimalli on Frankfurtin autonäyttelyssä syksyllä 2017 esitelty viisiovinen fastback, joka on normaalia viisiovista hatchbackia 11,5 senttimetriä pidempi ja kolme senttimetriä matalampi.

Vuoden 2017 Euro NCAP -kolaritestistä i30 sai tulokseksi täydet viisi tähteä.

Frankfurtin autonäyttelyssä syksyllä 2017 esiteltiin urheilullinen i30 N, jossa on turboahdettu 2,0-litrainen (247/271&nbsp;hv) bensiinimoottori. Voimansiirtona on kuusivaihteinen manuaalivaihteisto. Fastback-korinen i30 N esiteltiin Pariisin autonäyttelyssä seuraavana syksynä.

 

## Lähteet

## Aiheesta muualla
Sunaree Rachasima

**Sunaree Rachasima** (, s. 6. maaliskuuta 1968 Thaimaa) on thaimaalainen laulaja. Hän on laulaja elokuvissa ”Sud Thai Thee Krung Thep”, ”Krab Thao Ya Moe”, ”Klab Bai Tham Miea Doo Khon”, ”Motorcy Nung San”, ”Mue Tue Mai Fai Song Naa”, ”Jam Sieang Lieang Phoe”

## Diskografia
### Studioalbumit
* ”Sud Thai Thee Krung Thep” (สุดท้ายที่กรุงเทพ)
* ”Eek Nid Si” (อีกนิดซิ)
* ”Bao Bao Si” (เบาๆ ซิ)
* ”Khong Fak Jak Ban Nok” (ของฝากจากบ้านอก)
* ”Thang Sai Mai” (ทางสายใหม่)
* ”Raiyan Jak Huajai” (รายงานจากหัวใจ)
* ”Jep Toe” (จีบต่อ)
* ”Tham Pen Kuean” (ทำเป็นเขิน)
* ”Thee Kao Soay Dueam” (ที่เก่าซอยเดิม)
* ”Fon Nao Sao Kruan” (ฝนหนาวสาวครวญ)
* ”Lakorn Bot Cham” (ละครบทช้ำ)
* ”Thee Pueng Thang Jai” (ที่พึ่งทางใจ)
* ”Manee Ploi Roy Saeng” (มณีพลอยร้อยแสง)

## Filmografia
#### Televisiosarjat
* 2012 – ”Tom Yam Lam Sing”.
* 2013 – ”Mr Banna”
* 2014 – ”Malee Rueang Rabam”
* 2017 – ”Rak Long Loaeng”
* 2018 – ”Sao Noy Roi Moe”

## Viitteet
Sunrun

**Sunrun** on yhdysvaltalainen aurinkopaneelien asentaja. Sunrun on pörssiyhtiö NASDAQ-listalla. Vuonna 2018 yrityksellä oli 3200 työntekijää.

## Katso myös
*SolarCity
*Vivint Solar

## Lähteet

## Aiheesta muualla
*Sunrunin kotisivut
Karen Hoff

**Karen Hoff** (29. toukokuuta 1921 Vorup, Randers, Keski-Jyllanti, Tanska – 29. helmikuuta 2000) oli tanskalainen ratameloja. Kesäolympialaisissa 1948 Hoff saavutti naisten 500 metrin kajakkiyksikön kultaa. Ratamelonnan maailmanmestaruuskilpailuista hän voitti kultaa 1948 500 metrin kajakkikaksikosta Bodil Svendsenin parina sekä hopeaa 500 metrin kajakkiyksiköstä 1950.

## Lähteet
Niina Keppo

**Niina Keppo** (s. 19. joulukuuta 1994 Lapua) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 74 runko- ja loppusarjaottelua sekä pudotuspelejä. Hän saavutti Lapuan Virkiän joukkueessa SM-hopeaa vuonna 2016 ja SM-pronssia vuonna 2017. Hän on Virkiän oma kasvatti.

## Lähteet
Emmi Laine

**Emmi Laine** (s. 11. huhtikuuta 1995 Ilmajoki) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 120 runko- ja loppusarjaottelua sekä pudotuspelejä. Hän on Ilmajoen Kisailijoiden kasvatti ja on Superpesiksessä edustanut Seinäjoen Maila-Jusseja kausina 2015–2017 sekä Lapuan Virkiää kaudesta 2018.

## Lähteet
Henna Suominen

**Henna Suominen** (s. 26. syyskuuta 1999 Pori) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 72 runko- ja loppusarjaottelua sekä useita pudotuspelejä. Hän saavutti SM-hopeaa Manse PP:n joukkueessa kaudella 2018 ja edustaa samaa seuraa myös kaudella 2019. Hänen kasvattajaseuransa on raumalainen Fera.

Suominen on edustanut Superpesiksessä Rauman Lukkoa kausina 2016–2017 ja Manse PP:tä kaudesta 2018.

## Lähteet
Helen Aitchison

**Frances Helen Aitchison** (myöh. **Leisk**; 6. joulukuuta 1881 Sunderland, Tyne ja Wear, Englanti – 26. toukokuuta 1947 Aylesbury, Buckinghamshire, Englanti) oli brittiläinen tennispelaaja. Kesäolympialaisissa 1912 hän pelasi tenniksen sekasisänelinpeliturnauksessa Herbert Barrettin parina, ja he sijoittuivat hopealle.

Vuonna 1914 hän meni naimisiin John Leiskin kanssa, ja pelasi vuodesta 1922 alkaen hänen sukunimellään.

## Lähteet
Neea Mikkola

**Neea Mikkola** (s. 21. toukokuuta 1998 Oulu) on suomalainen pesäpalloilija. 

## Ura
Hän on kauden 2018 loppuun mennessä pelannut naisten Superpesiksessä 124 runko- ja loppusarjaottelua sekä pudotuspelejä. Hän on Oulun Lipon kasvatti ja on Superpesiksessä edustanut Kempeleen Kiriä kausina 2014–2016 ja kaudella 2019 sekä Lapuan Virkiää kausina 2017–2018. Hän saavutti SM-pronssia vuonna 2017.

## Lähteet
Amelia (nimi)

**Amelia** on naisen etunimi. Se on Amalia-nimen muunnelma, mutta on toisinaan käsitetty myös eri alkuperää olevan Emilia-nimen muunnelmaksi. Nimi tuli suosituksi Englannissa varsinkin sen jälkeen, kun kuninkaat Yrjö II ja Yrjö III antoivat sen tyttärilleen.

Suomessa nimi Amelia on yleistynyt vasta viime vuosikymmeninä. Toukokuuhun 2025  mennessä se oli annettu noin 3070 henkilölle, joista suurin osa on syntynyt 2010- ja 2020-luvuilla. Amelian nimipäivä on vuodesta 2020 lähtien suomenruotsalaisen ja vuodesta 2025 lähtien myös suomenkielisen kalenterin mukaan 19. toukokuuta. 

## Tunnettuja Amelia-nimisiä

* Amelia Adamo (s. 1947), ruotsalainen päätoimittaja
* Amelia Andersdotter (s. 1987), ruotsalainen poliitikko ja europarlamentaarikko 
* Amelia Anisovych, *Amelija Anisovytš* (s. 2014 tai 2015), ukrainalainen lapsilaulaja
* Amelia Boynton Robinson (1911–2015), yhdysvaltalainen ihmisoikeusaktivisti
* Amelia Dyer (1837–1896), englantilainen sarjamurhaaja
* Amelia Earhart (1897–1937), yhdysvaltalainen ilmailun uranuurtaja
* Amelia Edwards (1831–1892), brittiläinen journalisti, kirjailija ja egyptologi
* Amelia Freedman (1940–2025), brittiläinen impressaari
* Amelia Heinle (s. 1973), yhdysvaltalainen näyttelijä
* Amelia Luotonen (s. 2005), suomalainen jalkapalloilija
* Amelia Piccinini (1917–1979), italialainen kuulantyöntäjä
* Amelia Vega (s. 1984), dominikaanilainen Miss Universum 2003

## Kuvitteellisia Amelioita
* Amelia Bones, Taikaministeriön taikalainvalvontaosaston päällikkö Harry Potter -kirjasarjassa
* Amelia Croft, *Lara Croft*, pelisarjassa *[[Tomb Raider]]*
* Amelia Shepherd, televisiosarjoissa *[[Greyn anatomia]]* ja *[[Rakkauden anatomia]]*

## Lähteet

## Aiheesta muualla
Chungha

**Chungha** (; syntymänimi Kim Chan-mi ; s. 9. helmikuuta 1996 Soul) on eteläkorealainen laulaja. Hän sijoittui neljänneksi Mnet-televisiokanavan tyttöbändien selviytymisohjelmassa *[[Produce 101 (televisiosarja)|Produce 101]]*, ja on hajonneen eteläkorealaisen tyttöryhmän I.O.I:n entinen jäsen. Chungha aloitti soolouransa vuonna 2017. 

## Varhaiset vaiheet
Kim Chan-mi syntyi 9. helmikuuta 1996 Soulissa. Hän asui Dallasissa Texasissa kahdeksan vuotta ja muutti takaisin Koreaan tullakseen laulajaksi. Kim osaa puhua sujuvasti englantia ja koreaa.

## Ura
Kim oli kilpailijana tyttöryhmien selviytymisohjelmassa *Produce 101*. Hän sijoittui neljänneksi ja debytoi 4. toukokuuta 2016 tyttöryhmässä I.O.I. Nykyään hän on sooloartisti. 

## Diskografia

#### Studioalbumit
* *[[Querencia (albumi)|Querencia]]* (2021)

#### EP-levyt
* *[[Hands on Me (EP)|Hands on Me]]* (2017)
* *[[Offset (EP)|Offset]]* (2018)
* *[[Blooming Blue (EP)|Blooming Blue]]* (2018)
* *[[Flourishing (EP)|Flourishing]]* (2019)

#### Singlealbumit
* *XII* (2019)
* *Maxi Single* (2020)

#### As featured artist
* *Pretty Pretty* - Pentagon (2016)
* *LALALA* - Babylon (2017)

## Lähteet
Lisa Chesson

**Lisa Chesson** (s. 18. elokuuta 1986 Plainfield, Illinois, Yhdysvallat) on yhdysvaltalainen jääkiekkoilija, pelipaikaltaan puolustaja. Hän pelaa nykyisin NWHL-joukkue Buffalo Beautsin riveissä. Talviolympialaisissa 2010 Chesson saavutti naisten jääkiekon hopeaa Yhdysvaltain joukkueessa.

## Lähteet
Iina Lehtinen

**Iina Lehtinen** (s. 29. marraskuuta 1996 Kuusankoski) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 89 runko- ja loppusarjaottelua sekä pudotuspelejä. Hän on Kuusankosken Puhdin kasvatti ja on Superpesiksessä edustanut Vuokatin Vetoa kaudella 2014, Kajaanin Pallokerhoa kausina 2016–2017 sekä Lapuan Virkiää kaudesta 2018. Hän pelasi Itä–Länsi-ottelussa vuonna 2016 ja 2023.

## Lähteet
Sanni Syrjälä

**Sanni Syrjälä** (s. 28. kesäkuuta 1998 Ilmajoki) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 47 runko- ja loppusarjaottelua sekä pudotuspelejä. Hän on Ilmajoen Kisailijoiden kasvatti ja on Superpesiksessä edustanut kausina 2016–2017 Seinäjoen Maila-Jusseja sekä kaudella 2018 Lapuan Virkiää ja kahden ottelun verran Lappajärven Veikkoja. Kaudella 2019 hän pelaa Kempeleen Kirissä.

Sanni Syrjälän sisko Silja Syrjälä on myös superpesispelaaja.

## Lähteet
Olli Aulio

**Olli Aulio** (s. 27. lokakuuta 1941) on suomalainen tietokirjailija, joka on tunnettu luontoon ja retkeilyyn liittyvistä teoksistaan. Hänen kirjojaan on myyty yli 350&nbsp;000 kappaletta pääasiassa Gummeruksen kustantamina.  

Aulio kuuluu myös suomalaisen ja pääkaupunkiseutulaisen partiotoiminnan merkittäviin vaikuttajiin. Hän on ollut perustamassa muun muassa Pääkaupunkiseudun Partiolaisia pääkaupunkiseutulaisten partiopiirien yhdistyessä vuonna 1975. Auliolla oli myös merkittävä rooli Suomen suurimman vuosittaisen partiokilpailun Hiipivän Haamun vakiinnuttamisessa 1970-luvulla. Aulion partiolippukunta on Ilvesveikot Helsingin Töölössä.  

Aulio on opiskellut kauppatieteitä ja kemiaa sekä työskennellyt kauppa- ja teollisuusministeriössä ylitarkastajana. Hän on naimisissa ja hänellä on kaksi lasta.
## Tuotanto

* *Suomiko Saastunut*. Suomen Kemistiliitto, Helsinki, 1972.
* *Partiolaisen Kirja*. 1.–4. painos. Gummerus, 1976.
* Aulio, Olli, Hatakka, Lissu, Woitsch, Pertti: *Partiolaisten Laulukirja*. Partiokirja, Helsinki, 1977.
* Aulio, Olli, Honkela, Helvi: *Leirireppu: Leiri- Ja Retkiohjelmaa Varhaisnuorille 3*. Tyttöjen keskus, Helsinki, 1977.
* *Vapaa-ajan kalastaja.* 1.–15. painos. Gummerus, 1978
** , kään. Akimova, I.A., Koivunen, P. I.: Raduga, Moskova, 1984.
* *Suuri Retkeilykirja.* 1.–12. painos. Gummerus, 1985.
* *Työnhakijan kirja: opas työpaikkaa vaihtavalle tai hakevalle*. Kirjatieto, 1990.
* *Suuri Leikkikirja*. 1.–12. painos. Gummerus, 1985.
* *Suomalaisen Sudenpennun Käsikirja*. 1.–2. painos. Gummerus, 1992.
* *Onkijan kirja*. 1.–2. painos, Gummerus, 2002.

## Lähteet
Sykloseriini

**Sykloseriini** (C3H6N2O) on heterosyklinen orgaaninen yhdiste. Yhdistettä käytetään lääketieteessä tuberkuloosin hoitoon. Sykloseriini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa sykloseriini on kiteistä ainetta. Yhdiste liukenee veteen ja hieman alkoholeihin. Sen antibioottiset ominaisuudet perustuvat siihen, että se estää bakteerien soluseinän synteesiin tarvittavien alaniinirasemaasin ja D-alaniini—D-alaniiniligaasin toimintaa. Sykloseriinin vaikutuskirjo on melko laaja, mutta erityisesti se vaikuttaa *Mycobacterium*-suvun lajeihin. Sykloseriiniä annostellaan tablettina ja sitä käytetään pääasiassa muille antibiooteille vastustuskykyisen tuberkuloosin hoidossa.

Sykloseriiniä tuottaa aktinobakteereihin kuuluva *Streptomyces orchideous*.

## Haittavaikutukset
Sykloseriinin haittavaikutukset kohdistuvat erityisesti keskushermostoon. Se voi aiheuttaa pääkipua, sekavuutta, uneliaisuutta, kouristuskohtauksia ja huimausta. Myös mielialan muutoksia, kognitiivisten toimintojen heikentymistä ja jopa akuutteja psykoottisia kohtauksia on raportoitu ilmenneen sykloseriinin haittavaikutuksina.

## Lähteet
Eveliina Toppari

**Eveliina Toppari** (s. 22. toukokuuta 1993 Lapua) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä kasvattajaseuransa Lapuan Virkiän joukkueessa 180 runko- ja loppusarjaottelua sekä pudotuspelejä kaudesta 2010 alkaen. Kaudeksi 2021 Toppari siirtyi Porin Pesäkarhuihin.  Hän on voittanut Suomen-mestaruuden vuosina 2011–2015 ja Porin Pesäkarhuissa 2021. Lisäksi hän on saavuttanut SM-hopeaa vuonna 2016 sekä SM-pronssia vuosina 2010 ja 2017.

## Lähteet
Goodrichin linna

**Goodrichin linna** on normannien rakentama linnanraunio lähellä Goodrichin kylää Herefordshiressa. Englannin sisällissodan aikana parlamentin joukot valloittivat linnan kanuunaa käyttäen, minkä jälkeen sitä tuhottiin lisää ja se jäi huonoon kuntoon.

## Historia
Ensimmäinen historiallinen maininta linnasta paikalla on vuodelta 1101, jolloin se sai nimensä paikallisen anglosaksisen aatelisen Godric Mappestonen mukaan. Nykyiseen muotoonsa linnan rakensi William de Valence ja sen laajentamista jatkoi hänen poikansa Aymer de Valence, jonka aikana rakennettinn barbakaani. Aymer de Valencen kuoleman jälkeen vuonna 1324 linna siirtyi Talbotin suvulle.

### Englannin sisällissota
Ennen sisällissotaa linnalla ei ollut puolustuksellista käyttöä. Parlamentin joukot piirittivät sitä kahden kuukauden ajan vuonna 1646 ja varuskunta antautui kun veden saanti katkaistiin.

## Arkkitehtuuri
Linna sijaitsee korkealla kalliolla Wye-joen rannalla. Pienehkö sydänlinna on hyvin säilynyt. Keskiosaa suojaa paksu kehämuuri, jossa on kolmessa kulmassa valtavat pyöreät tornit ja neljännessä porttihuone.

## Lähteet
* 

### Viitteet

## Aiheesta muualla
Gallie Åkerhielm

**Gallie Åkerhielm**, o.s. *Hoffmann*, (28. maaliskuuta 1907 Kazan, Venäjä – 3. syyskuuta 1968) oli ruotsalainen lastenkirjailija ja kääntäjä.

Åkerhielmin vanhemmat olivat ruotsalais-saksalainen vuori-insinööri August Hoffmann ja hänen venäläinen vaimonsa Lydia, s. Popova. Isä oli tekninen johtaja kaivoksella Uralilla ja sittemmin alueen kultakaivostoiminnan johtaja. Muutaman vuoden kuluttua he muuttivat Ruotsiin, jossa isä kuoli 35-vuotiaana. Isänäiti Nanna otti vastuun asioiden hoidosta. Nanna Hoffmann oli miehensä kuoleman jälkeen ottanut hoitaakseen pianotehtaan. Hänestä tuli kuninkaallinen hovihankkija, ja hänelle myönnettiin Illis Quorum. 

Gallie Hoffmann meni vuonna 1928 naimisiin italialaisen kapteenin ja konsulin Arturo Crocin kanssa, mutta avioliitto päättyi 1935, ja hän meni 1937 uusiin naimisiin asianajajan ja kirjailijan Uno Engin (1896−1972) kanssa, jonka tavattuaan hän oli eronnut edellisestä liitostaan. He saivat tyttären avioliittoa edeltävänä vuotena. Kolmannen avioliiton hän solmi 1941 kirjailija Helge Åkerhielmin (1910−1968) kanssa.

Alun perin taloudellisesti hyvässä asemassa ollut Gallie Åkerhielm menetti omaisuutensa 1930-luvulla. Hankkiakseen elannon itselleen ja usein miehelleenkin hän alkoi kirjoittaa pakinoita ja satuja viikkolehtiin. Avioliitonaikaisesta elämästään Roomassa hän kirjoitti romaanin *Nygift i Rom 1937*. 

Åkerhielm oli monikielinen ja aloitti noina vuosina myös kääntäjänuransa. Hän muokkasi Grimmin saduista kuvakirjaversioita, joihin kustantaja liitti kuvituksen, usein laadultaan heikon. Hän käänsi seitsemisenkymmentä kirjaa, mutta osassa oli kääntäjänimenä Helge Åkerhielm, sillä Galliella oli verovelkoja ja verottaja vei palkkiot suoraan kustantajalta. Ranskalaista ''Angelika''-sarjaa kääntäessään hän lisäili siihen eroottisia kohtauksia, joista hän sai lisäpalkkion. Hän oli jonkin aikaa *[[Husmodern]]in* toimituspäällikkö. Toimittajana hänen työnantajiaan olivat *[[Stockholms-Tidningen]]*, Åhlén & Åkerlund ja Aller-kustantamo. Bullsin kautta hän kirjoitti maakuntalehtiin Leelian lepotuoli -tyyppistä palstaa.

Gallie Åkerhielm ja hänen miehensä Helge Åkerhielm kuolivat auto-onnettomuuden jälkiseurauksiin.

## Suomennettuja lastenkirjoja
* Brumbo ja tähdet : kuvasatu. Lucie Lundberg, Gallie Åkerhielm. Tampere : Artkon lastenkirjoja, 1948.
* Joutsenprinssit. H. C. Andersenin sadun mukaan kertoi Gallie Åkerhielm ; kuv. Evalisa Agathon. Helsinki : Suomen Alga, [1949]
* Lumivalko ja Ruusunpuna : Grimm-veljesten mukaan kertonut Gallie Åkerhielm. kuv. Evalisa Agathon. Helsinki : Suomen Alga, [1950]
* Peukaloliisa. H. C. Andersenin sadun mukaan kertonut Gallie Åkerhielm ; kuv. Elinor Askvold. Helsinki : Suomen Alga, [1951]
* Keijukaiskuningattaren häät. teksti: Gallie Åkerhielm ; kuvitus: Lucie Lundberg ; suom. A H. Helsinki : Kuvataide, 1953.
* Kellokirja. tekstin vapaasti muk. Elisabet Laurila ; kuv. Evalisa Agathon. Helsinki : Kuvataide, 1954.
* Brumbo ja tähdet : kuvasatu. Lucie Lundberg & Gallie Åkerhielm. Tampere : Artko, 1976
* Brumbo ja tähdet : kuvasatu. Lucie Lundberg, Gallie Åkerhielm. Tampere : Satukustannus, 1995. .

## Lähteet
Hazel Hotchkiss Wightman

**Hazel Virginia Hotchkiss Wightman** <small>CBE</small> (o.s **Hotchkiss**; 20. joulukuuta 1886 Healdsburg, Kalifornia, Yhdysvallat – 5. joulukuuta 1974 Chestnut Hill, Massachusetts, Yhdysvallat) oli yhdysvaltalainen tennispelaaja. Hän voitti urallaan yhteensä 17 Grand Slam-turnausta. Hän oli mukana perustamassa Wightman Cup -tenniskilpailua, joka pidetään vuosittain yhdysvaltalaisille ja brittiläisille naisille. Se pidettiin ensimmäisen kerran vuonna 1923.  

## Ura
Yhdysvaltain avoimessa tennisturnauksessa Wightman voitti naisten kaksinpelin vuosina 1909, 1910, 1911 ja 1919, ja toiseksi hän sijoittui vuonna 1915. Vuonna 1919 hän olikin Yhdysvaltain korkeimmaksi sijoitettu tennispelaaja WTAn rankingissa. Vuoden 1924 kesäolympialaisissa Wightman voitti kultaa tenniksessä sekä naisten nelinpelissä että sekanelinpelissä. Wimbledonin tennisturnauksessa hän voitti naisten nelinpeliturnauksen vuonna 1924 Helen Wills Moodyn parina. 

## Palkinnot ja kunnianosoitukset
Vuonna 1973 kuningatar Elisabet II nimitti hänet Brittiläisen imperiumin ritarikunnan komentajaksi. Wightman valittiin International Tennis Hall of Fameen vuonna 1957 ja International International Women's Sports Hall of Fameen 1986.

## Elämänvaiheet
Hazel Hotchkiss syntyi 20. joulukuuta 1886 William Joseph ja Emma Lucretia Hotchkissille. Vuonna 1911 hän valmistui Kalifornian yliopistosta. Wightman meni helmikuussa 1912 naimisiin George William Wightmanin kanssa. He saivat viisi lasta ja 16 lapsenlasta. Vuonna 1940 Wightmanit erosivat. Hazel Hotchkiss Wightman kuoli 5. joulukuuta 1974 kotonaan Chestnut Hillissä 87-vuotiaana.

## Lähteet
Anca Tănase

**Anca Tănase** (s. 15. maaliskuuta 1968 Bunești, Vaslui) on romanialainen soudun olympiavoittaja ja kaksinkertainen maailmanmestari. 

Tănase voitti kahdeksikon olympiakultaa Atlantassa 1996. MM-kilpailuissa hän saavutti kultaa kahdeksikossa 1989 ja 1997, hopeaa kahdeksikossa 1995 ja perämiehettömässä nelosessa 1997 sekä pronssia kahdeksikossa 1994. Lisäksi hän sijoittui neljänneksi perämiehettömässä nelosessa 1994 ja kuudenneksi perämiehettömässä kaksikossa 1995.

## Lähteet
Ulrica Carolina Widström

**Ulrica Carolina Widström** o.s. **Forssberg **(24. marraskuuta 1764 Ruotsi – 19. helmikuuta 1841 Mariestad, Ruotsi) oli tuottelias ruotsalainen runoilija ja kääntäjä.

Widströmin vanhemmat olivat hovin palveluksessa. Widström meni naimisiin 1790 Sven Widströmin kanssa, joka oli viulisti ja hovikapellimestari. He saivat viisi lasta, joista kaksi eli aikuisikään. Sven Widström kuoltua Widström muutti 1812 Västergötlandiin, jossa hän toimi kotiopettajana kuolemaansa saakka.

Widströmin opiskeli nuorena kieliä ja musiikkia, minkä mahdollisti se, että hän asui hovissa. Lehtimies Carl Christoffer Gjörwell opasti häntä runon teossa, ja Gjörwellin kautta hän tutustui aikakauden johtaviin runoilijoihin, joita olivat esimerkiksi Carl Gustaf af Leopold, Thomas Thorild ja Bengt Lidner. Hän sai julkaistuksi runojaan lehdissä jo 20-vuotiaana. Hänen ensimmäinen runokokoelmansa *Erotiska sånger*, ilmestyi 1799 nimimerkillä U. C. W. Sitä seurasi uusia kokoelmia. Ruotsin akatemia palkitsi hänet vuonna 1840 kirjallisista ansioista kultamitalilla.

Widström aloitti kääntäjänä vuonna 1800. Tehtävät hän sai Gjörwellin välityksellä. Hän käänsi yhdessä Herman Anders Kullbergin kanssa Matthew G. Lewisin goottilaisen kauhuromaanin *Munkki* (*The Monk*), joka julkaistiin anonyymisti. Hän suomensi Metsälapsi Victorista kertovan F. G. Ducray-Duminilin kirjan *Victor, ou l’Enfant de la forêt* (*Victor eller Skogs-Barnet*). Kirjaan sisältyy kaksi runoa Spåkvinnan ja Fiskaren, jotka otettiin mukaan myöhemmin ilmestyneeseen kokoelmaan *Ulrika C. Widströms Samlade Witterhetsförsök*. Hänen käännöksiään etenkin teatterille tiedetään julkaistun anonyymisti, joten selkeää käännösmäärää ei ole voitu selvittää. Mariestads Weckobladissa 1841 julkaistussa nekrologissa mainitaan, että hän olisi kääntänyt Louise Brayer de Saint-Léonin *Eugenio och Virginian* ensimmäisen osan, mutta tieto on epävarma.

## Lähteet

## Aiheesta muualla
* Ulrica Carolina Widström Project Runebergissä
* Ulrica Carolina Widström. Svenskt biografiskt handlexikon
* Erotiska sånger Göteborgin yliopiston sivuilla
*  Erotiska sånger Uumajan yliopiston sivuilla
Kyminlinnan lampi

**Kyminlinnan lampi**  on Kymenlaaksossa Kotkassa, Kyminlinnassa sijaitseva lampi.

## Maantietoa
Lammen pinta-ala on 97 aaria, se on 100 metriä pitkä ja 50 metriä leveä. Se sijaitsee Kotkan Hovinsaaressa olevassa Kyminlinnassa sen lounaispään kulmauksen painanteessa. Lammen rannan ympäristö on suota. Sen rantaviivan pituus on 380 metriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) järvi kuuluu. Järven vedenpinnan korkeus on noin 10 metriä mpy. Linnapihalle on kaivettu oja, jonka toinen pää on johdettu lammelle. Hovinsaarta kiertää kaksi Kymijoen suualueen haaraa, jonne vedet lopulta joutuvat.

## Historiaa
Vuosien 1967, 1980 ja myös 1988 peruskartoissa oli lampi piirretty huomattavasti nykyistä suurempana. Lampi lienee kasvamassa umpeen.

## Lähteet
Doina Spircu

**Doina Tudora Spircu-Craciun** (o.s. **Craciun**, s. 24. heinäkuuta 1970 Slobozia) on romanialainen soudun olympiavoittaja ja maailmanmestari. Hän edusti aktiiviurallaan Constanta CSS:ää ja  Stiinta CS:ää. Hän on pituudeltaan 180 cm. 

Spircu voitti kahdeksikon olympiakultaa Atlantassa 1996 ja maailmanmestaruuden 1999. MM-hopeaa hän saavutti kahdeksikossa 1995 ja 2001 sekä perämiehettömässä nelosessa 1997. MM-pronssia hän sai perämiehettömässä nelosessa 2000. Hän voitti nuorten maailmanmestaruuden perämiehellisessä nelosessa 1988.

## Lähteet
Yvette Roudy

**Yvette Roudy** (s. 10. huhtikuuta 1929 Pessac, Gironde, Ranska) on ranskalainen sosialistisen puolueen poliitikko ja feministi. Roudy on edustanut Ranskaa Euroopan parlamentissa ja toiminut kahdesti ministerinä, jolloin hänellä on ollut lukuisia niin alueellisia kuin paikallisiakin luottamustehtäviä. 

## Elämäkerta

Yvette Roudy suoritti nuorena ammatillisen koulutuksen isänsä painostuksesta. 17-vuotiaana hän aloitti työnteon ohessa iltakoulun tavoitteenaan ylioppilastutkinnon suorittaminen.

Vuonna 1963 Roudy käänsi ranskaksi Yhdysvalloissa ilmestyneen Betty Friedanin teoksen *The Feminine Mystique* (*La femme mystifiée*). Kirjan kääntäminen oli hänelle käännekohta, joka sai hänet alkamaan kehittää omaa ajatteluaan.

Vuonna 1962 syntynyt järjestö *Mouvement Démocratique Féminin (MDF),* kokosi kommunisteja lukuun ottamatta yhteen koko vasemmiston. Roudy ohjautui järjestöön Colette Audyn johdatuksella, ja hänestä tuli järjestön keskeinen toimija yhdessä Marie-Thérèse Eyquemin kanssa.  

Roudy vakuuttui siitä, että poliittiseen toimintaan olisi lähdettävä mukaan, jotta keskustelua naisten asioista saataisiin kehitettyä. Roudy perusti aikakauslehti *La Femme du XXe Siècle*n ja ryhtyi myös tukemaan François Mitterrandia.

## Ministerinä

Kun Yvette Roudy nimitettiin hallituksen jäseneksi, hän aloitti välittömästi kampanjan ehkäisyn edistämiseksi ja abortin kulujen korvaamiseksi sosiaaliturvan varoista. Vuonna 1981 perustettiin myös Naisten toimittajaliitto, joka saattoi toimia ministerin antaman tuen turvin.

Roudy on feministi ja yksi manifesti 343:n allekirjoittajista. Manifestin allekirjoittajat ilmoittivat julkisesti, että heille on suoritettu abortti. Tämän manifestin seurauksena tehtiin kaksi lakia, jotka kantavat Yvette Roudyn nimeä: 

* La loi Roudy pour l’IVG: laki abortin korvattavuudesta sosiaaliturvasta 13. joulukuuta 1982 
* La loi Roudy pour parité: laki tasa-arvosta yritysten työpaikoilla 12. heinäkuuta 1986 

Kaikki hänen ajamansa asiat eivät kuitenkaan saaneet osakseen menestystä. Vuoden 1983 antiseksistinen lakialoite koki pahan tappion, vaikka Roudy oli asiaa ajavana ministerinä. Perusteena vastustukselle oli mainostajien ja lehdistön sananvapaus.

## Äänestäjien tuki
### Euroopan parlamentti
* 1979–1981

### [[Ranskan kansalliskokous]]
* 2. huhtikuuta 1986 – 14. toukokuuta 1988
* 13. kesäkuuta – 1. huhtikuuta 1993
* 1. kesäkuuta 1997 – 18. kesäkuuta 2002

## [[Lisieux]]n pormestari
* 1989–2001

## Teokset
* Yvette Roudy, Allez les femmes – Une brève histoire du PS et de quelques absentes, Éditions Le Bord de l'eau, 2005 ().
* Yvette Roudy, La Femme en marge, Flammarion 1982 ().
* Yvette Roudy, Mais de quoi ont-ils peur? Un vent de misogynie souffle sur la politique, Albin Michel 1995 ().
* Yvette Roudy, À cause d'elles, 1985, Albin Michel ().
* Yvette Roudy, La francophonie: de la culture à la politique. - Paris: Ed. de l'Assemblée nationale, 1998. - (Les documents d'information).

## Lähteet

## Aiheesta muualla
*
Kim Jong-hyun

**Kim Jong-hyun** on seuraavien henkilöiden nimi:

* Kim Jong-hyun (s. 1973), eteläkorealainen jalkapalloilija
* Kim Jong-hyun (s. 1985), eteläkorealainen ampuja
* Kim Jong-hyun (1990–2017), eteläkorealainen laulaja ja Shinee-yhtyeen jäsen
* Kim Jong-hyun (s. 1995), paremmin tunnettu nimellä JR, eteläkorealainen laulaja ja NU’EST-yhtyeen jäsen.
Jelena Nikitina

**Jelena Valerjevna Nikitina** (venäjäksi: Елена Валерьевна Никитина; s. 2. lokakuuta 1992 Moskova, Venäjä) on venäläinen skeletonkelkkailija. Vuoden 2014 talviolympialaisissa Nikitina saavutti naisten skeletonin pronssia. Häntä on valmentanut ohjaskelkkailun olympiamitalisti Denis Alimov. Vuonna 2017 hänet pantiin elinikäiseen olympiakieltoon ja hän menetti pronssimitalinsa dopingepäilyn vuoksi.

## Lähteet

## Aiheesta muualla
Siri Eskola

**Siri Eskola** (s. 21. syyskuuta 1997 Kiiminki) on suomalainen pesäpalloilija, joka edustaa Naisten Superpesiksessä pelaavaa Manse PP:tä. Hän on ulkopelipaikaltaan sieppari ja sisäpelirooliltaan kotiuttaja.

Eskola on Kiimingin Urheilijoiden kasvatti ja on Superpesiksessä edustanut Kempeleen Kiriä kaudella 2015 ja Oulun Lipottaria kausina 2017–2018. Kausilla 2019–2021 hän pelasi jyväskyläläisseura Kirittärissä ja voitti kahdesti Suomen mestaruuden.

Eskola siirtyi Manseen kaudeksi 2022. Hän rikkoi kauden aikana ensimmäisenä pelaajana kautta aikojen Naisten Superpesiksen runkosarjassa sadan lyödyn juoksun rajan.

## Saavutukset
### Pelaajana
* 4 Itä-Länsi-ottelua: 2019, 2021, 2022, 2025  
* 4 Suomen mestaruutta: 2019, 2020, 2024, 2025
* 2 SM-hopeaa: 2021, 2022
* Kultainen maila: 2019
* Pesäpallon vuoden jokeri: 2019
* Superpesiksen pudotuspelien arvokkain pelaaja: 2019
* Superpesiksen kuukauden pelaaja: elokuu 2019, heinäkuu 2023 
* Superpesiksen kärkilyöntikuningatar: 2022
* Superpesiksen lyöjäkuningatar: 2022
* Vuoden pesäpalloilija: 2022

## Lähteet
Ulla Aatsinki

**Ulla Aatsinki**  (s. 1965 Salla) on suomalainen historiantutkija, joka työskentelee opettajana Tampereen yliopistossa. Hän väitteli vuonna 2009 Lapin työväenliikkeen radikalisoitumisesta.

## Teokset
*
* 
*
*

## Lähteet
Camilla Kirsilä

**Camilla Kirsilä** (s. 3. heinäkuuta 1991 Ikaalinen) on suomalainen entinen pesäpalloilija. Hän on kauden 2018 loppuun mennessä pelannut naisten Superpesiksessä 139 runko- ja loppusarjaottelua sekä pudotuspelejä. Hän on Ikaalisten Tarmon kasvatti ja usean Ykköspesis-kauden jälkeen hän on Superpesiksessä edustanut Mansen Räpsää kausina 2013–2015, Manse PP:tä kaudella 2016 sekä jyväskyläläisseura Kirittäriä kaudesta 2017. Hän on voittanut kausilla 2018 ja 2019 Suomen-mestaruuden.

## Lähteet
Olga Neuwirth

**Olga Neuwirth** (s. 4. elokuuta 1968 Graz) on itävaltalainen säveltäjä. Hän on opiskellut musiikinteoriaa ja sävellystä San Franciscon konservatoriossa Elinor Armerin johdolla ja myöhemmin Wienin musiikin ja esittävän taiteen yliopistossa Erich Urbannerin johdolla. Hän on myös ollut Adriana Hölszkyn, Tristan Murail'n ja Luigi Nonon sävellysoppilaana.

Säveltämisen lisäksi Olga Neuwirth on kiinnostunut myös elokuvista, kirjallisuudesta, arkkitehtuurista ja kuvataiteista, ja hänen työnsä ovat usein moniaistillisia ja poikkitaiteellisia. Hän yhdistelee teoksissaan useita eri musiikkityylejä, esimerkiksi taidemusiikkia, rap-musiikkia ja jazzia. Hän hyödyntää sekä tavanomaisia orkesterisoittimia että elektronisesti tuotettua ääntä. Säveltämisen lisäksi hän on järjestänyt myös ääni-installaatioita ja taidenäyttelyitä.

Vuonna 2008 Olga Neuwirthille myönnettiin Heidelberger Künstlerinnenpreis -palkinto.

## Lähteet

## Aiheesta muualla
*http://www.olganeuwirth.com/ Neuwirthin verkkosivusto]
Knoxin piirikunta (Tennessee)

**Knoxin piirikunta** () on Yhdysvaltojen Tennesseen osavaltiossa sijaitseva piirikunta. Sen väkiluku oli 465&nbsp;289 vuonna 2018 ja sen pinta-ala on 1&nbsp;362 neliökilometriä. Piirikunnan hallintokeskus Knoxville on myös sen suurin kaupunki.

## Väestö
Piirikunnan asukkaista 82,2 prosenttia on valkoisia, 8,89 prosenttia mustia ja 4,28 prosenttia latinalaisamerikkalaisia. 96,6 prosenttia asukkaista on Yhdysvaltain kansalaisia. Piirikunnan väestön keski-ikä on 37,5 vuotta.

## Kuvia piirikunnasta

Tiedosto:Knoxville TN skyline.jpg|Knoxvillen kaupunki.
Tiedosto:House-Mountain-from-Blaine-tn1.jpg|House Mountain on piirikunnan korkein kohta.


## Lähteet

## Aiheesta muualla
Barbara Niemczyk

**Barbara Wiesława Hermel-Niemczyk** (s. 13. marraskuuta 1942 Łódź, Puola) on puolalainen entinen lentopalloilija. Hän on saavuttanut naisten lentopallon pronssia kesäolympialaisista 1964 sekä 1968.

Hän on naimisissa Andrzej Niemczykin, lentopallon olympiamitalistin kanssa. Heidän tyttärensä Małgorzata Niemczyk on myös lentopallon olympiamitalisti.

## Lähteet
Chen Hongyi

**Chen Hongyi** (; s. 19. syyskuuta 2002 Peking, Kiina) on kiinalainen taitoluistelija. Taitoluistelun maailmanmestaruuskilpailuissa 2019 naisten sarjassa Chen tuli sijalle 19. Taitoluistelun Kiinan-mestaruuskilpailuista hän on saanut pronssia vuosina 2018 ja 2019.

## Lähteet

## Aiheesta muualla
Fultonin piirikunta (Georgia)

**Fultonin piirikunta** () on Yhdysvaltojen Georgian osavaltiossa sijaitseva piirikunta. Sen väkiluku oli 1&nbsp;050&nbsp;114 vuonna 2018 ja sen pinta-ala on 1&nbsp;383 neliökilometriä. Piirikunnan hallintokeskus Atlanta on myös sen suurin kaupunki.

## Väestö
Piirikunnan asukkaista 43,5 prosenttia on mustia, 39,4 prosenttia valkoisia ja 7,32 prosenttia latinalaisamerikkalaisia. 91,8 prosenttia asukkaista on Yhdysvaltain kansalaisia. Piirikunnan väestön keski-ikä on 35,5 vuotta.

## Kuvia piirikunnasta

Tiedosto:Downtown connector daytime.jpg|Atlantan kaupunki.
Tiedosto:Georgia State Capitol, Atlanta, West view 20160716 1.jpg|Georgia State Capitol.


## Lähteet

## Aiheesta muualla
Ehkä joskus tää viel naurattaa

**Ehkä joskus tää viel naurattaa** on suomalaisen laulaja-lauluntekijä Costeen 24. toukokuuta 2019 julkaistu esikoisalbumi. Albumi nousi ensimmäisellä listaviikollaan Suomen virallisen albumilistan kuudenneksi. Albumi oli saavuttanut kultalevyrajan jo ennen julkaisuaan ennakkoon julkaistujen singlejen striimimäärien myötä.

## Kappaleet

## Lähteet
Native Invader

**Native Invader** on yhdysvaltalaisen laulaja-lauluntekijä Tori Amosin albumi, joka julkaistiin 8. syyskuuta 2017. Amos on säveltänyt ja sanoittanut levyn kappaleet. Albumi nousi Yhdysvalloissa Billboard 200 -listan sijalle 39 ja Top Alternative Albums -listan sijalle 3. 

Albumilta julkaistiin singlenä kappale ”Cloud Riders” 28. heinäkuuta 2017. Kappaleet ”Up the Creek” ja ”Reindeer King” julkaistiin lisäksi digitaalisina promosingleinä. Amosin tytär Natashya Hawley laulaa taustoja kappaleessa ”Up the Creek”.

## Taustaa
Kappaleiden sanoituksissa Amos käsittelee muun muassa vihaa, surua, toivoa ja paranemista. Amos on kertonut saaneensa inspiraatiota kappaleisiin käytyään road tripillä Smokey Mountainsilla tarkoituksenaan tutustua äitinsä Cherokee-sukujuuriin. Luonto ja yhdysvaltojen alkuperäiskansojen perintö on inspiroinut sanoituksia. Hieman road tripin jälkeen Amosin äiti sai aivoinfarktin, mikä vaikutti edelleen levyn teemoihin.

Albumin musiikin suuntaan vaikutti myös Yhdysvaltojen poliittinen tilanne levyn tekemisen aikaan. Amos on sanonut pettyneensä presidentin vaalien tulokseen, kansakunnan jakautumiseen ja valeuutisiin. "Sen ei pitänyt alun perin olla levy täynnä kipua ja verta, kun aloitin musiikin tekemisen", Amos on sanonut. "Mutta kuuntelin ja katsoin konflikteja, jotka traumatisoivat maata, ja kirjoitin noista raaoista tunteista."

## Kappaleet

## Arvostelut
* Soundi: 

## Listasijoitukset

## Lähteet

## Aiheesta muualla
* Tori Amosin kotisivut
Chaya Czernowin

**Chaya Czernowin** (s. 7. joulukuuta 1957 Haifa, Israel) on israelilainen säveltäjä. Chaya Czernowin on opiskellut sävellystä Tel Avivin Rubin Academy of Music -akatemiassa Abel Ehrlichin ja Izhak Sadain johdolla, Berliinissä Dieter Schnebelin johdolla sekä Yhdysvalloissa Bard Collegessa Eli Yardenin ja Joan Towerin johdolla. Hän työskentelee professorina Harvardin yliopistossa.

Chaya Czernowinin tuotantoon kuuluu kamarimusiikkia, orkesterimusiikkia ja kaksi oopperaa. Toisinaan hän hyödyntää teoksissaan elektroniikkaa.

Chaya Czernowin on voittanut teoksillaan lukuisia musiikkialan palkintoja.

## Aiheesta muualla
*http://chayaczernowin.com (Chaya Czernowinin viralliset verkkosivut, englanti.)

## Lähteet
Ulla Kulju

**Ulla Kulju** (s. 1986 Kemi) on suomalainen vammaisurheilija. Hän alaraajahalvaantui 15-vuotiaana lumilautailuonnettomuudessa. Hän kuului Suomen para-alppimaajoukkueeseen ja kilpaili monoski-kelkkailussa. Vuodesta 2016 lähtien hän on kilpaillut ratamoottoripyöräilyssä. Vuonna 2017 Kulju voitti vammaisurheilijoiden ratamoottoripyöräilyn maailmanmestaruuskisoissa kultaa naisten sarjassa ja tuli yleisen sarjan kuudenneksi. Elokuussa 2020 hän ilmoitti lopettavansa kilpauransa. Hän on koulutukseltaan venealan insinööri. 

## Lähteet
Shelbyn piirikunta (Tennessee)

**Shelbyn piirikunta** () on Yhdysvaltojen Tenneseen osavaltiossa sijaitseva piirikunta. Sen väkiluku oli 935&nbsp;764 vuonna 2018 ja sen pinta-ala on 2&nbsp;033 neliökilometriä. Piirikunnan hallintokeskus Memphis on myös sen suurin kaupunki.

## Väestö
Piirikunnan asukkaista 53,4 prosenttia on mustia, 35,8 prosenttia valkoisia ja 6,36 prosenttia latinalaisamerikkalaisia. 95,8 prosenttia asukkaista on Yhdysvaltain kansalaisia. Piirikunnan väestön keski-ikä on 35,4 vuotta.

## Kuvia piirikunnasta

Tiedosto:Memphis skyline from the air.jpg|Memphisin kaupunki.
Tiedosto:JMR-Memphis7.jpg|Piirikunnan oikeustalo.


## Lähteet

## Aiheesta muualla
Honolulun piirikunta

**Honolulun piirikunta** (, ) on Yhdysvaltojen Havaijin osavaltiossa sijaitseva piirikunta. Sen väkiluku oli 1 016 508 vuoden 2020 väestönlaskennassa ja sen pinta-ala on 5&nbsp;510 neliökilometriä. Piirikunnan hallintokeskus on Honolulun kaupunki.

Piirikunta sijaitsee Oahun saarella.

Tammikuussa 2021 piirikunnan pormestarina aloitti Rick Blangiardi.

## Asukkaat
Piirikunnan asukkaista 42,2 prosenttia on aasialaisia, 18,5 muita ja 18,2 prosenttia valkoisia. 28,5 prosenttia puhuu myös muita kieliä kuin englantia. 92,6 prosenttia asukkaista on Yhdysvaltain kansalaisia. Piirikunnan väestön keski-ikä on 37,9 vuotta. Keskiverto elinajanodote on 82,5 vuotta, joka on reilusti yli koko maan tason (77,5 vuotta). Keskiverto kotitalouden tulot ovat 85 857 dollaria.

## Kuvia piirikunnasta

Tiedosto:Honolulu-Hale-frontcornerview.JPG|Piirikunnan virastorakennus.
Tiedosto:Honolulu01.JPG|Honolulun kaupunki.


## Lähteet
Silken Laumann

**Silken Suzette Laumann**, <small>MSC</small> (o.s. **Wallace**; s. 14. marraskuuta 1964 Mississauga, Ontario, Kanada) on kanadalainen entinen soutaja. Hän saavutti soudun pariairokaksikosta yhden ja soudun yksiköstä kaksi olympiamitalia. 

Laumann on 180 senttimetriä pitkä ja painaa 72 kilogrammaa.

Hänen siskonsa Daniele Laumann on myös soudun olympiamitalisti.

## Lähteet

## Aiheesta muualla

* Verkkosivut
Daniele Laumann

**Daniele Laumann** (s. 8. heinäkuuta 1961 Toronto, Ontario, Kanada) on kanadalainen entinen soutaja. Hän saavutti soudun pariairokaksikosta yhden olympiamitalin. ja se oli pronssi kesäolympialaisista 1984.

Laumann on 180 senttimetriä pitkä ja painaa 75 kilogrammaa.

Hänen siskonsa Silken Laumann on myös soudun olympiamitalisti.

## Lähteet
Lentoreitti 222

**Lentoreitti 222** tai **Lento 222** (*Reis 222*) on Sergei Mikaeljanin käsikirjoittama ja ohjaama neuvostoliittolainen poliittinen jännityselokuva vuodelta 1985. Sen aiheena on valmistumisensa aikoihin Neuvostoliitossa ajankohtainen poliittisen turvapaikan teema. Tarina pohjautuu balettitanssija Aleksandr Godunovin loikkaukseen vuonna 1979 ja USA:n viranomaisten siinä yhteydessä estäessä Godunovin vaimon pääsyn paluulennolle Moskovaan ennen kuin varmistuu, haluaako hän itse todella sitä. Kaikkien ihmetyksesi hän halusi ja syytti sitten sekä Yhdysvaltojen että kotimaansa viranomaisia epäluottamuksesta omaa ajattelukykyään kohtaan.

## Juoni
Neuvostoliiton taitoluistelumaajoukkueen mukana Yhdysvaltoihin kiertueelle lähtenyt Irina joutuu yllättäen keskelle poliittista kiistaa, kun hänen yleisurheilija-aviomiehensä loikkaa länteen ja haluaa myös vaimonsa tekevän samoin. Neuvostoliiton lähetystö järjestää Irinan nopeasti paluulennolle Moskovaan, mutta Yhdysvaltain maahanmuuttovirasto puuttuu asiaan. Neuvostoliittolaisten ja amerikkalaisten viranomaisten välit kiristyvät tapauksen johdosta.

## Rooleissa

## Vastaanotto
Harvinainen neuvostojännäri oli aikoinaan erityisen suosittu ja pääsi levitykseen myös Yhdysvalloissa.

## Lähteet
Jeffersonin piirikunta (Kentucky)

**Jeffersonin piirikunta** () on Yhdysvaltojen Kentuckyn osavaltiossa sijaitseva piirikunta. Sen väkiluku oli 770&nbsp;517 vuonna 2018 ja sen pinta-ala on 1&nbsp;031 neliökilometriä. Piirikunnan hallintokeskus on Louisvillen kaupunki.

Piirikunta on saanut nimensä presidentti Thomas Jeffersonilta.

## Asukkaat
Piirikunnan asukkaista 67,5 prosenttia on valkoisia, 21,6 mustia ja 5,35 prosenttia latinalaisamerikkalaisia. 95,8 prosenttia asukkaista on Yhdysvaltain kansalaisia. Piirikunnan väestön keski-ikä on 38,1 vuotta.

## Kuvia piirikunnasta

Tiedosto:Jefferson County KY Courthouse 2.jpg|Piirikunnan oikeustalo.
Tiedosto:Steamboat Delta Queen and downtown buildings Louisville Kentucky USA Ohio River mile 604 July 2005 file a5g004.jpg|Louisvillen kaupunki.


## Lähteet
### Viitteet

## Aiheesta muualla
Mary Martha Sherwood

**Mary Martha Sherwood**, o.s. Butt, (6. toukokuuta 1775 – 22. syyskuuta 1851) oli lastenkirjailija 1800-luvun Britanniassa. Hän kirjoitti yhteensä yli 400 kirjaa, traktaattia, lehtiartikkelia ja kirjasta. Hänen tunnetuimpiin teoksiinsa kuuluvat *[[The History of Little Henry and his Bearer]]* (1814), *[[The History of Henry Milner]]* (1822-1837) ja *[[The History of the Fairchild Family]]* (1818-1847). Hän oli hyvin syvästi evankelikalistinen, mikä vaikutti hänen aiempiin töihinsä, mutta hänen myöhemmissä töissään näkyvät viktoriaaniselle kaudelle tyypilliset piirteet, kuten perhe-elämä.

Sherwoodin lapsuus oli tapahtumaköyhä, mutta hän muisteli sitä onnellisimmaksi ajakseen. Kun hän meni naimisiin kapteeni Sherwoodin kanssa ja muutti Intiaan, hän kääntyi evankelikalismiin ja alkoi kirjoittaa. Vaikka hänen kirjansa olivat alun perin tarkoitettu vain armeijan leirialueiden lapsille, britit ottivat ne vastaan innokkaasti. Vietettyään vuosikymmenen Intiassa Sherwoodit palasivat Englantiin, ja kuuluisuutensa avulla Sherwood avasi sisäoppilaitoksen ja julkaisi tekstejään lapsille ja köyhille.

Monet Sherwoodin kirjoista olivat menestyksiä, ja häntä on kuvailtu yhdeksi 1800-luvun merkittävimmistä lastenkirjailijoista. Hänen tulkintansa perhe-elämästä ja Britannian suhteesta Intiaan ovat saattaneet vaikuttaa nuorten brittilukijoiden mielipiteisiin. Hänen kirjansa menettivät suosiota, kun erilainen lastenkirjallisuuden tyyli tuli muotiin vuosisadan lopussa, esimerkiksi *[[Liisan seikkailut ihmemaassa]]*.

## Lähteet
Ramin Karimloo

**Ramin Karimloo** (persiaksi رامین کریملو‎) (19. syyskuuta 1978 Teheran, Iran) on iranilaissyntyinen kanadalainen näyttelijä ja laulaja. Hänet tunnetaan erityisesti lukuisista roolitöistään Lontoon West Endin musikaaleihin.

## Ura
Hän on urallaan näytellyt niin Oopperan kummituksen kuin Raoulin roolin musikaalissa *[[Oopperan kummitus (vuoden 1986 musikaali)|Oopperan kummitus]]*. Musikaalista *[[Les Misérables (musikaali)|Les Misérables]]* hän on näytellyt niin Jean Valjeanin, Enjolrasin kuin Mariuksen roolit. Hän näytteli Glebin roolin musikaalissa, joka perustui *[[Anastasia (vuoden 1997 elokuva)|Anastasia]]*-elokuvaan ja Oopperan kummitusta musikaalin jatko-osassa *[[Love Never Dies]]*. 

Hän näytteli ensimmäisen kerran Broadwaylla Jean Valjeanin roolissa musikaalissa Les Misérables vuonna 2014 ja sai tästä roolisuorituksestaan ensimmäisen Tony-palkinto-ehdokkuutensa. 

## Yksityiselämä
Hän syntyi Iranissa, mutta muutti Kanadaan perheensä kanssa jo 2-vuotiaana. Hänellä on vaimonsa kanssa kaksi poikaa.

## Lähteet

## Aiheesta muualla
* Viralliset kotisivut
* Viralliset Instagram-sivut
Inma Cuesta

**Inmaculada Cuesta Martínez** (s. 25. kesäkuuta 1980 Valencia, Espanja) on espanjalainen näyttelijä. Hänet tunnetaan parhaiten seuraavista rooleistaan; Margarita Hernando televisio-sarjassa *[[Águila Roja]]*, Ruth Belloso elokuvassa *3 bodas de más* (2013), La novia elokuvassa *La novia* (2015) ja Ana Mari televisiosarjassa *Arde Madrid* .         

## Filmografia

### Elokuva

### Televisio

## Lähteet

## Aiheesta muualla

*
Hayley Scamurra

**Hayley Scamurra** (s. 14. joulukuuta 1994 Williamsville, New York, Yhdysvallat) on yhdysvaltalainen jääkiekkoilija, joka pelaa NWHL-joukkue Buffalo Beautsin riveissä. Scamurra on pelipaikaltaan hyökkääjä. Jääkiekon naisten maailmanmestaruuskilpailuissa 2019 hän voitti kultaa Yhdysvaltain joukkueessa. Scamurra pelasi kilpailuissa 7 ottelua, joihin teki tehot 1+1=2. Hänen turnauksen ainoa maalinsa syntyi välierissä Venäjää vastaan, ja se vei Yhdysvallat 7–0-johtoon. Hän saavutti MM-hopeaa vuonna 2021. Hän sai turnauksen kuudessa ottelussaan kaksi syöttöpistettä. Milano–Cortinan olympialaisissa 2026 hän voitti kultaa. Pekingin olympialaisissa 2022 hän sai olympiahopeaa.

Hänen isänsä Peter Scamurra on pelannut jääkiekkoa Washington Capitalsissa.

## Lähteet
Carole Bouquet

**Carole Bouquet** (s. 18. elokuuta 1957 Neuilly-sur-Seine, Ranska) on ranskalainen näyttelijä ja malli, joka on esiintynyt yli 50 elokuvassa vuodesta 1977 lähtien. Hän näytteli Bond-tyttöä Melina Havelockia vuoden 1981 James Bond -elokuvassa *[[Erittäin salainen]]*. Vuonna 1990 hän sai parhaan naispäänäyttelijän  César-palkinnon roolistaan elokuvassa *Trop bell pour toi*.    

Bouquet'n poika on elokuvatuottaja Dimitri Rassam, joka avioitui kesäkuussa 2019 Monacon prinsessa Carolinen tyttären Charlotte Casiraghin kanssa.

## Aiheesta muualla
*    
*
Rebecca Solnit

**Rebecca Solnit** (s. 1961) on yhdysvaltalainen esseisti, kriitikko, aktivisti ja tietokirjailija. Hän on julkaissut 20 kirjaa, joiden aiheina ovat feminismi, historia, länsimaiden ja alkuperäiskansojen historia, yhteiskunnan muutokset, vaeltaminen, toivo ja tuho.

Solnit valmistui UC Berkeley Graduate School of Journalismista vuonna 1984. Hän on vapaa kirjoittaja, joka on julkaissut tekstejään  ''Harper’s Magazinessa'', ''Guardianissa'' ja ''London Review of Booksissa''.

Termi mansplaining liittyy Solnitin kuuluisaan esseeseen *Men Explain Things to Me* vuodelta 2008.

Solnit sai vuonna 2019 Windham-Campbellin palkinnon, jonka tarkoituksena on vapauttaa freelance-kirjoittajia joksikin aikaa taloushuolista. Palkinnon arvo on 165&nbsp;000 dollaria.

## Suomennetut teokset
* 
* 

## Lähteet
Lotta Vahvelainen

**Lotta Vahvelainen** (s. 22. heinäkuuta 1998 Hyvinkää) on suomalainen pesäpalloilija. Hän on Hyvinkään Tahkon kasvatti ja oli nostamassa seuraansa Ykköspesiksestä naisten Superpesikseen vuonna 2017. Kaudella 2018 hän pelasi Superpesiksessä 26 ottelua ja löi niissä kuusi ja toi 13 juoksua. Kärkilyöntipisteitä hän keräsi kauden aikana 92. Vahvelainen pelaa myös kaudella 2019 Superpesistä Tahkon joukkueessa.

Lotta Vahvelaisen kolmossisarista Oona on myös pelannut pesäpalloa Superpesiksessä ja Tessa ykköspesiksessä. Heidän vanhempansa Markku ja Ulla ovat myös pelanneet pesäpalloa pääsarjatasolla.

## Lähteet
Rose Lindsay

**Rose Lindsay** (5. heinäkuuta 1885 Gosford, Australia – 23. toukokuuta 1978 Lane Cove, Australia), syntyjään **Rosa Soady**, oli australialainen kirjailija ja graafikko.

Vaatimattomiin oloihin syntynyt Rosa Soady pääsi töihin taidekouluun malliksi. Siellä hän tutustui tulevaan aviomieheensä Norman Lindsayhyn, jonka avioliitto päättyi Soadyn kanssa syntyneen suhteen vuoksi. Vuonna 1909 Norman Lindsay muutti Lontooseen, ja Rosa Soady seurasi häntä sinne vuonna 1910. Avioliiton pariskunta solmi vuonna 1920, ja lapset syntyivät vuosina 1920 ja 1922.

Rose Lindsay vedosti etsauksia 1900-luvulta aina 1950-luvulle. Kirjailijaksi hän ryhtyi vuonna 1963, jolloin ilmestyi hänen ensimmäinen romaaninsa *Ma and Pa*. Hänen teoksensa ilmestyivät uudelleen vuonna 2001.

## Lähteet
Sabrina Ferilli

**Sabrina Ferilli** (s. 28. kesäkuuta 1964 Rooma, Italia) on italialainen teatteri- ja elokuvanäyttelijä. Hän on voittanut mm. viisi Nastro d’Argento-palkintoa. Vuonna 2013 hän näytteli Paolo Sorrentinon ohjaamassa parhaan vieraskielisen elokuvan Oscar-palkinnon voittaneessa elokuvassa *[[Suuri kauneus]]*.

## Aiheesta muualla
*    
*
Mari Mantsinen

**Mari Mantsinen** (s. 27. maaliskuuta 1995 Tohmajärvi) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 91 runko- ja loppusarjaottelua sekä pudotuspelejä. Hän on Kiteen Pallo -90:n kasvatti ja on edustanut Superpesiksessä Viinijärven Urheilijoita kaudella 2014, Manse PP:tä sen ensimmäisellä superpesiskaudella 2016. Mansessa Mantsinen toimi yhden ottelun pelinjohtajana, Jarkko Pokelan ollessa sivussa pelikiellon vuoksi.

Jyväskyläläisseura Kirittäriä Mantsinen on edustanut kaudesta 2017 alkaen. Kaudella 2018 hän voitti Suomenmestaruuden ja hänet valittiin vuoden lukkariksi. Vuoden lukkariksi hänet valittiin myös vuonna 2020. Mantsinen pelasi ensimmäistä kertaa Itä–Länsi-ottelussa vuonna 2017. Itä-Lännessä hän on ollut myös vuosina 2019 ja 2022. Vuoden 2021 arvo-otteluun hänet valittiin, mutta ei tuolloin pystynyt osallistumaan.

Mantsinen on voittanut Kirittärissä Suomen mestaruuden vuosina 2018, 2019, 2020 ja 2022 sekä hopeaa vuonna 2021. Mantsinen toimii joukkueensa lukkarina, eikä hänelle tule otteluissa juurikaan vastuuta mailan varressa. Hän on lyönyt urallaan yhden kunnarin, vuonna 2019 pudotuspeleissä Lapuan Virkiää vastaan.

## Saavutukset
* Vuoden lukkari (3): 2018, 2020, 2022   
* 3 Itä-Länsi-ottelua: 2017, 2019, 2022

## Lähteet